DOI: 10.17903/fk2/g2a55v
title: Eυρωβαρόμετρο 60.0 (Σεπ 2003)

description: To συγκεκριμένο Ευρωβαρόμετρο διερευνά τις απόψεις της κοινής γνώμης στις εξής θεματικές: δικαιώματα των καταναλωτών, προστασία δεδομένων, εκπαίδευση μέσω αθλητισμού, ασφάλεια των προϊόντων, ηλεκτρονικό εμπόριο, στάσεις απέναντι στα άτομα με αναπηρίες και εθνικό νόμισμα. Θέματα: Οι ερωτώμενοι αρχικά απάντησαν σε ερωτήσεις σχετικά με τις δυνατότητες διευθέτησης διαφορών που αφορούν προϊόντα ή υπηρεσίες, τους τρόπους που χρησιμοποίησαν για τη διευθέτηση αυτών των διαφορών με έναν έμπορο ή πάροχο υπηρεσιών. Στη συνέχεια, σειρά ερωτήσεων αφορούσε το ισχύον /σύστημα απονομής δικαιοσύνης και, ειδικότερα, τον βαθμό εμπιστοσύνης τους σε αυτό, τους τομείς που χρειάζονται βελτίωση και τα διαθέσιμα μέσα προστασίας των δικαιωμάτων των καταναλωτών. Μια άλλη ενότητα διερεύνησε το ενδιαφέρον τους σχετικά με την προστασία δεδομένων προσωπικού χαρακτήρα. Στην ενότητα αυτή περιλαμβάνονταν ερωτήσεις ως προς τον βαθμό εμπιστοσύνης τους σε εθνικούς οργανισμούς, τις απόψεις τους για τη νομοθεσία προστασίας των δεδομένων προσωπικού χαρακτήρα και τι θα έπρεπε η νομοθεσία να προβλέπει καθώς και αν είχαν χρησιμοποιήσει εργαλεία ή τεχνολογίες προκειμένου να προστατεύσουν δεδομένα τους προσωπικού χαρακτήρα.Επιπλέον, ερωτήθηκαν για τη συμμετοχή τους σε αθλητικές δραστηριότητες και συγκεκριμένα πόσο συχνά συμμετείχαν σε ψυχαγωγικές δραστηριότητες, τους τόπους άθλησης που επιλέγουν, τα οφέλη και τις αξίες του αθλητισμού και ποιες οι αναμενόμενες, κατά την άποψή τους, συνέπειες των αρνητικών όψεων του αθλητισμού. Η επόμενη ενότητα αφορούσε τις οδηγίες ασφαλούς χρήσης των ηλεκτρικών οικιακών συσκευών και κάποιες εξ αυτών επικεντρώθηκαν στις οδηγίες χρήσης των προϊόντων, αν τις διάβαζαν και τις ακολουθούσαν, αν επηρέαζαν την αγορά και τη χρήση του προϊόντος καθώς επίσης και τον καταλληλότερο, κατά την άποψή τους, τρόπο αναγραφής των οδηγιών.Οι ερωτώμενοι κλήθηκαν να αναγνωρίσουν διάφορα σύμβολα ασφάλειας πάνω στις ηλεκτρικές οικιακές συσκευές, την αποτελεσματικότητα αυτών των συμβόλων και αν επηρέαζαν την απόφαση αγοράς του συγκεκριμένου προϊόντος. Επίσης, ερωτήθηκαν αν και πόσο συχνά πραγματοποιούσαν αγορές μέσω του διαδικτύου, αν ανησυχούσαν για την ασφάλεια των διαδικτυακών συναλλαγών τους και ποιους δικτυακούς τόπους επέλεγαν για τις αγορές τους. Άλλη ενότητα αφορούσε την ασφάλεια των συναλλαγών μέσω του διαδικτύου περιλαμβανόμενης της γνώσης των ερωτώμενων σχετικά με τα δικαιώματα των καταναλωτών, της ασφάλειας του διαδικτύου, του δικαίου σε θέματα προστασίας των αγορών μέσω του διαδικτύου καθώς επίσης τα άτομα στα οποία οι καταναλωτές θα απευθύνονταν για να αναζητήσουν βοήθεια/νομική συμβουλή καθώς και παλαιότερες εμπειρίες τους καταγγελίας διαδικτυακών συναλλαγών.Η τελευταία ενότητα ερωτήσεων αφορούσε τα άτομα με αναπηρίες, αν είχαν γνώση για ευρωπαϊκά προγράμματα που απευθύνονταν σε άτομα με αναπηρίες, είδη αναπηρίας και ασθένειας καθώς και τη γνώμης τους για άτομα με αναπηρίες. Τέλος, στους ερωτώμενους/ες -μέλη των χωρών της Ευρωζώνης, ζητήθηκε ή άποψη τους και ο βαθμός ικανοποίησή τους ως προς το ευρώ. Δημογραφικά στοιχεία: ηλικία, φύλο, οικογενειακή κατάσταση, εθνικότητα, πολιτικές απόψεις- αριστερά ή δεξιά στην κλίμακα, ηλικία ολοκλήρωσης σπουδών, απασχόληση, εισόδημα νοικοκυριού, τύπος και μέγεθος κατοικίας, τόπος κατοικίας.